Document ID: 31987R3888

*****
ΚΑΝΟΝΙΣΜΟΣ (ΕΟΚ) αριθ. 3888/87 ΤΗΣ ΕΠΙΤΡΟΠΗΣ
της 22ας Δεκεμβρίου 1987
για την τροποποίηση του κανονισμού (ΕΟΚ) αριθ. 1329/87 περί λεπτομερειών εφαρμογής της μεταφοράς βουτύρου στον ιταλικό οργανισμό παρεμβάσεως από τον γερμανικό οργανισμό παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2998/87 (2), και ιδίως το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1341/86 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 1246/87 (4), επέτρεψε την μεταφορά βουτύρου στον ιταλικό οργανισμό παρεμβάσεως από τους οργανισμούς παρεμβάσεως των άλλων κρατών μελών·
ότι ο κανονισμός (ΕΟΚ) αριθ. 1329/87 της Επιτροπής (5) καθόρισε τους όρους για την πώληση του μεταφερόμενου βουτύρου στον ιταλικό οργανισμό παρεμβάσεως από τον γερμανικό οργανισμό παρεμβάσεως· ότι, προκειμένου να αποφευχθεί μία κακή ερμηνεία του κανονισμού αυτού, που θα μπορούσε να εκτρέψει το μέτρο από το σκοπό του, θα πρέπει να διευκρινιστεί ότι το βούτυρο αυτό πρέπει να χρησιμοποιηθεί στην Ιταλία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 1329/87 αντικαθίσταται από το ακόλουθο κείμενο:
«Άρθρο 4
Ο ιταλικός οργανισμός παρεμβάσεως πωλεί το βούτυρο που τίθεται στην διάθεσή του, βάσει του παρόντος κανονισμού, προκειμένου να χρησιμοποιηθεί στο ιταλικό έδαφος και σύμφωνα με τις διατάξεις των κανονισμών (ΕΟΚ) αριθ. 262/79, (ΕΟΚ) αριθ. 3143/85 και (ΕΟΚ) αριθ. 2409/86.
Στα πλαίσια του παρόντος κανονισμού, η εγγύηση μεταποιήσεως που προβλέπεται στο άρθρο 16 παράγραφος 2 του κανονισμού (ΕΟΚ) αριθ. 262/79 ή η εγγύηση προορισμού που προβλέπεται στο άρθρο 2 παράγραφος 4 πρώτη περίπτωση του κανονισμού (ΕΟΚ) αριθ. 3143/85 ή η εγγύηση μεταποιήσεως που προβλέπεται στο άρθρο 21 παράγραφος 2 του κανονισμού (ΕΟΚ) αριθ. 2409/86 προορίζονται επίσης να εξασφαλίσουν την εκτέλεση της υποχρεώσεως ότι θα χρησιμοποιηθεί το βούτυρο στο ιταλικό έδαφος.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1987.

Labels: 7
18
4